《青县堤上别方蕴璋》
明代·赵用贤

怜君此别手重携，散发长堤日又西。钟鼓千官愁驻马，星辰一夜暗燃藜。

因风柳絮沾沾起，出浦云帆片片低。东道若逢杨得意，可能相对访幽栖。

作者简介：（1535—1596）苏州府常熟人，字汝师，号定宇。隆庆五年进士。万历初，授检讨。疏论张居正父丧夺情，与吴中行同杖除名。居正死，复故官，进右赞善。历官南京祭酒、吏部侍郎。二十一年，为王锡爵排挤罢归。工诗文，与王道行等称“续五子”；又与胡应麟等称“末五子”。有《国朝典章》、《三吴文献志》、《因革录》、《松石斋集》等。